SEIKKAILIJOIDEN IKÄKAUSIVASTAAVAN PESTIN KUVAUS JA SISÄLTÖ

***Seikkailijoiden ikäkausivastaava huolehtii siitä, että ikäkauden toiminta on partio-ohjelman mukaista.***

Minulla on vastuu:

* Seikkailijaikäkauden toiminnasta, kehittämisestä ja jatkuvuuden varmistamisesta yhdessä sampojen kanssa.
* Huolehtia kasvatustavoitteiden toteutumisesta kaikessa ikäkauden toiminnassa.
* Pestata sammot.
* Antaa palautetta, tukea, kannustaa ja palkita sampoja.
* Miettiä yhdessä koulutusvastaavan kanssa ikäkauden koulutustarpeet.
* Tukea tarvittaessa joukkueiden omien toimintasuunnitelmien tekemisessä ja seurata joukkueiden toiminnan laatua.
* Suunnitella sampojen kanssa ikäkauden yhteistä toimintaa (esim. yhteiset retket, kisat, sepelit, siirtymävaihe, lupauksenanto, piirin tapahtumiin osallistuminen).
* Huolehtia seikkailijaikäkauden tiedotuksesta.
* Edustaa ikäkauttani lippukunnan johtajistossa/hallituksessa.
* Osallistua lippukunnan yhteisen toiminnan suunnitteluun ja toteutukseen.
* Osallistua lippukunnan kehittämiseen.
* Toimia yhteyshenkilönä partiopiiriin ja alueeseen seikkailija-asioissa.
* Ylläpitää pestiini kuuluvilta osin lippukunnan jäsenrekisteriä ja sen tietoja.
* Perehdyttää seuraajani.
* Hankkia itselleni seuraaja, jos lopetan kesken pestin.

Oikeuteni:

* Minut pestaa hallituksen jäsen.
* Hallitus ja johtajisto ovat tukenani.

Koulutus:

* Pestiin kuuluvana koulutuksena ovat Partionjohtajaperuskurssi sekä Sampo, Ikäkausivastaava ja Ensiapu 1 -koulutukset
* Pestiä tukevana koulutuksena on Lippukunnanjohtamiskurssi ja Ko-Gi eli Partionjohtajien jatkokoulutus.